**Jina…………………………………………….........................Nambari……………../……...**

**102/3 (*Fasihi*)**

**KISWAHILI**

**Karatasi ya 3**

 **2019**

**Muda: Saa 2 ½**

**MUHULA -2**

**KIDATO CHA NNE**

Cheti cha Kuhitimu Elimu ya Sekondari- Kenya (KCSE)

**KISWAHILI**

**Karatasi ya 3**

**FASIHI**

***Saa 2 ½***

**MAAGIZO KWA MTAHINIWA**

1. *Jibu maswali manne pekee*
2. *Swali la kwanza ni la lazima*
3. *Maswali hayo mengine matatu yachaguliwe kutoka sehemu nne zilizobaki ; yaani :Tamthilia, riwaya, ushairi na fasihi simulizi.*
4. *Usijibu maswali mawili kutoka sehemu moja.*

Kwa matumizi ya mtahini pekee

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Swali | 1 | 2 | 3 | 4 | 5 | 6 | 7 | 8 | Jumla |
|  |  |  |  |  |  |  |  |  |  |

**SEHEMU YA A. SWALI LA LAZIMA**

**TUMBO LISILOSHIBA na hadithi nyingine (wahariri: A. Chokocho na D. Kayanda)**

1. Kwa kurejelea hadithi zozote tano katika diwani ya, ‘Tumbo lisiloshiba na hadithi nyingine.’ Jadili maudhui ya nafasi ya wazazi katika malezi. (alama 20)

**SEHEMU B. TAMTHILIA: Kigogo Puline Kea**

1. **“**Tusiwaruhusu watu wachache waliojazwa kasumba….kuturejesha ….hatuwezi kukubali kutawaliwa kidhalimu tena.”

 a. Eleza muktadha wa dondoo hili. (alama4)

 b. Kwa kumrejelea mzungumzaji wa maneno haya, bainisha unafiki katika kauli hii. (alama 16)

1. Eleza jinsi mbinu ya taharuki ilivyotumika kufanikisha maudhui katika tamthilia ya kigogo. (alama 20)

**SEHEMU D. RIWAYA.**

**CHOZI LA KHERI NA *Assumpta Matei***

1. Jadili maudhui ya ‘**migogoro’** katika riwaya ya Chozi la Kheri. (al 20)
2. “ …alinionya dhidi ya kumwambia yeyote kuhusu unyama…”
3. Eleza muktadha wa dondoo hili. (alama 4)
4. Fafanua sifa nne za anayehusishwa na maneno haya. (al 4)
5. Onyesha namna ukiukaji wa haki za watoto unavyotokea katika riwaya hii. (alama 12)
6. **SEHEMU YA E. FASIHI SIMULIZI**
7. Huku ukitoa hoja sita linganisha aina mbili kuu za fasihi. (alama6)
8. Jadili vipengele sita vya kuzingatia katika uchanganuzi wa hadithi.(alama6)
9. Jadili sifa mbili za vitanza ndimi kwa kurejelea sauti. (alama 2)
10. Tambua dhana zinazotokana na maelezo haya.

* 1. Msimulizi wa fasihi simulizi anaitwaje kwa jumla? (alama1)
	2. Shujaa katika mighani pia anaweza kuitwa nani? (alama 1)
	3. Sherehe za kitamaduni ambazo hufungwa na jamii katika kipindi fulani maalum huitwaje? (alama 1)
	4. Mavazi au vifaa vinavyotumiwa na wasanii kuakisi hali halisi ya mambo wakati wa kuwasilisha fasihi huitwa(alama 1)
	5. Mtambaji wa hadithi hutumia ujuzi gani anapoibadilisha hadithi yake moja kwa moja mbele ya hadhira bila kuathiri usimulizi wake?(alama 1)
	6. Wanaosimuliwa ili kuonyesha kazi ya fasihi simulizi hupewa jina hili.(alama 1)

**SEHEMU YA E. USHAIRI**

**7. SHAIRI A**

 MWANA

1. Kwani mamangu u ng’ombe, au u punda wa dobi?

Nakuuliza usambe, nayavunja madhehebi

Nalia chozi kikombe, uchungu wanisibabi

Hebu nambie

Kweli jaza ya kiumbe, ni madhila na mapigo?

MAMA

2. Nong’ona mwana nong’ona, sitafute angamiyo

Sinipe kuja sonona, kwa uchungu na kiliyo

Babayo mkali sana, kubwa pigo la babayo

Kwani kelele kunena, huyataki maishiyo?

Hilo nakwambia.

MWANA

3. Sitasakamwa kauli, nikaumiza umiyo

Nikabeba idhilali, nikautweza na moyo

Siuvuwati ukweli, hazidisha gugumiyo

Baba hafanyi halali, nawe hwachi vumiliyo

Hebu nambie

Kweli jaza ya kiumbe, ni madhila na mapigo?

Nambie ipi sababu, ya pweke kwenda kondeni

Nini yako matulubu, kulima hadi jioni?

Na jembe ukidhurubu, ukilitua guguni

Yu wapi wako muhibu, Baba kwani simuoni?

Hebu nambie

Kweli jaza ya kiumbe, ni madhila na mapigo?

Baba kwani simuoni, kuelekea shambani?

Kutwa akaa nyumbani, na gumzo mitaani

Hajali hakuthamini, wala haoni huzuni

Mwisho wa haya ni nini, ewe mama wa imani?

Hebu nambie

Kweli jaza ya kiumbe, ni madhila na mapigo?

Na kule kondeni kwako, ukate kuni kwa shoka

Ufunge mzigo wako, utosini kujitwika

Kwa haraka uje zako, chakula upate pika

Ukichelewa vituko, baba anakutandika

Hebu nambie

Kweli jaza ya kiumbe, ni madhila na mapigo?

Chakula kilicho ndani, ni jasho lako hakika

Kiishapo u mbioni, wapita kupokapoka

Urudi nje mekoni, uanze kushughulika

Ukikosa kisirani, moto nyumbani wawaka

Hebu nambie

Kweli jaza ya kiumbe, ni madhila na mapigo

MAMA

Wanitonesha kidonda, cha miaka na miaka

Usidhani nayapenda, madhila pia mashaka

Nakerwa na yake inda, na sasa nimeshachoka

Ninaanza kujipinda, kwa mapambano hakika

Hilo nakwambia

**MASWALI**

a) Mtunzi wa shairi hili alikuwa na dhamira gani katika kutunga shairi hili. (alama 2)

b) Shairi hili ni la aina gani ? Toa ithibati. (alama 2)

c) Yataje mambo yoyote matano anayoyalalamikia mwana. (alama 5)

d) Eleza kanuni zilizotumika kusarifu ubeti wa tatu. (alama 5)

e) Andika ubeti wa saba kwa lugha tutumbi. (alama 4)

f) Eleza maana ya maneno haya yalivyotumika katika shairi hili.

(i) jaza (alama 1)

(ii) muhibu (alama 1)

**AU**

**8. SHAIRI B**

Soma shairi hili kisha ujibu maswali

1. Punda kalibebe gari, gari limebeba punda

Mwalimu ana pakari, muashi vyuma adunda

Jaji gonga msumari, sonara osha vidonda.

Kinyume mbele

2. Saramala ahubiri, muhunzi tiba apenda

Mganga anaabiri, baharini anakwenda

Hata fundi wa magari, anatomea vibanda

Kinyume mbele

3. Wakili anahiyari, biashara kuitenda

Mtazame askari, akazakaza kitanda,

Mkulima mashuhuri, jembe limemshinda

Kinyume mbele

4. Apakasa daktari, ukili anaupinda

Saveya kawa jabari, mawe anafundafunda,

Hazini wa utajiri, mali yote aiponda,

Kinyume mbele

5. Msemi huwa hasemi, wa inda hafanyi inda

Fahali hawasimami, wanene waliishakonda

Walojitia utemi, maisha yamewavunda

Kinyume mbele

6. Kiwapi cha kukadiri, twavuna shinda kwa shinda

Tele haitakadari, huvia tulivyopanda

Mipango imehajiri, la kunyooka hupinda

Kinyume mbele

**MASWALI**

a) Mtunzi alikuwa na malengo gani alipotunga shairi hili? (alama 3)

b) Licha ya tarbia, eleza bahari nyingine zinazojitokeza katika shairi hili. (alama 4)

c) Eleza namna mtunzi alivyoutumia uhuru wake. (alama 5)

d) Ni mbinu gani inayotawala shairi hili? (alama 2)

e) Uandike ubeti wa nne katika lugha nathari. (alama 4)

f) Eleza toni ya shairi hili. (alama 2)

 mwisho